LidanRubinov/Halacha-QA huggingface dataset:
שאלה: מה רע ביצירת קשר עם בנים?: מה כל כך שלילי ביצירת קשר עם בנים?
תשובה: לק"י לך! השאלה שלך היא שאלה נפלאה! למה? כי יש לה תשובה נורא קצרה (אבל זה לא אומר שלא צריך לקרוא את המשך התשובה). התשובה מסתכמת בשלוש אותיות: אין. אין שום דבר שלילי ביצירת קשר עם בנים. אז למה כולם עושים מזה סיפור כל כך גדול? כי השאלה היא מתי התזמון הנכון  מתי זה בריא מצד ההתפתחות שלנו. ביצירת קשר עם בנים אין שום דבר שלילי. הרי בסוף רוצים להתחתן, להקים בית וכו. השאלה מה ההשפעה עלינו. כשנפגשים, יוצאים ובקשר עם בנים אז אנחנו באים, גם אם לא מודעים לכך, ממקום של רצון לבנות, להשפיע ולהיות, וזה ממש חשוב לזכור-, מושפעים. עצם השאלה טומנת בתוכה את ההבנה שקשר עם בן הוא שונה מקשר עם בת, ולמה? כי החיבור הוא שונה. זה לא אומר חס וחלילה שזה רע, אני אומר את זה רק כדי שנבין. ההשפעה הזו היא אדירה ויכולה לבנות מגדלים בשמים, כל עוד יש בסיס. כשאין בסיס יכול לקרות אסון. הבסיס האישי הזה נבנה הרבה כשאנחנו צעירים, וגם ממשיך כשגדלים אבל בהילוך נמוך ואיטי יותר. כשיש כל מיני דברים מבחוץ שמתערבבים בתוכנו, ביצירת היסוד הזה, זה דורש לפעמים שיפוץ מחודש אחרי שהיסודות כבר התייבשו והתקבעו, וזה לא תמיד קל. כשנמצאים בקשר עם בנים לפני שהיסודות התייבשו ומוכנים לבנות מעליהם בנין זה לפעמים מבלבל אותנו. אנחנו לא מרגישים את הבלבול ברמה של "אוי לא! הלכתי לאיבוד!", אבל חלק מההחלטות שלנו מונעות ממה הבן הזה יגיד או מה ירשים את הבן ההוא. זה לא תמיד נמצא במודע, אבל זה קיים. ובינינו, זה נכון גם לבנים. הרחבנו קצת ממבט אחד, כשיש עוד כמה מבטים. אם תרצי שנרחיב יותר, לגבי שאלה זו או לגבי שאלות אחרות, בשמחה. נתנאל netanelweil gmail.com
שאלה: משבצות: כבוד הרב ילדיי לומדים בבית ספר ממלכתי דתי ושם יש התלבושת היא חולצת בית ספר ומכנס לא משבצות. ובית ספר שליד הבית - תלמוד תורה הוא ללא תלבושת אחידה וכל הילדים מגיעים עם חולצות בשלל צבעי הקשת - חלקות או פסים ומכנס שחור. השאלה היא האם אסור ללבוש בגד משבצות ומה הסיבה, או שזה סתם צרוף מקרים? מראש והמשך יום טוב
תשובה: ב"ה, אפשר חלק משובץ או פסים. דני ארגמן
שאלה: צניעות לבנות ביסודי: כבוד הרב אוליי תוכל לעזור לי בהתלבטות שלי: השם זכה אותי ב 2 בנות בנות 7 ו - 9. ואני מתלבטת עם עצמי איך להלבישן. מצד אחד אני רוצה שהן יהיו צדיקות וצנועות, מצד שני - החום, אני רוצה שהן ילמדו או ישתעשעו כמו כל הילדות ולא יהיו טרודות כל היום בגלל החום והזיעה (כמו שילדות עד גיל 3 לובשות מכנסיים ולא חצאית כדי לייצב את ההליכה שלהן). אז השאלה שלי מה אורך השרוול של החולצת קיץ והאם צריך להלבישן בגרביונים גם בקיץ? מראש והמשך יום טוב
תשובה: אשרייך שאת מגדלת את בנותייך לצניעות וליראת שמים. יש לכסות בשרוול עד מעט אחרי המרפק, וחצאית עד הקרסול. אמנם אם הדבר גורם להן לרתיעה מהצניעות וכד  בשל הטורח והזיעה, אפשר להקל כדעת המשנ"ב בעניין החצאית, ושתלבשנה חצאית המכסה את הברך בישיבה.
שאלה: תענית: הרב, שאלתי נמחקה בטעות ולכן שולח שנית. האם מותר להתענות תענית צום ו או תענית דיבור בחודש אדר?
תשובה: בוודאי.
שאלה: שירות לאומי כקומונרית: אני עכשיו בתהליך של חיפוש שירות, וכרגע אני חושבת שאני יהיה טובה כקומונרית. התקבלתי כבר לבני עקיבא ובדקתי סניף. ועכשיו שאני חושבת על זה אני הגעתי למסקנה שבלהיות קומונרית אני לוקחת סיכון גדול מידי, אשמח לשמוע האם מבחינה הלכתית ורעיונית כדאי ללכת על סיכון זה. אפרט יותר. הסניף שבדקתי הוא סניף בנ"ע עם צוות מעורב ולכן עליי לעבוד גם עם הבנים. וראיתי כבר הרבה מקרים בהם הבנים בסניף (שלי) שהתאהבו בקומונרית. חשוב לי לציין שאני באה מסניף דומה לסניף שבדקת. ובתור מדריכה וחניכה קרה לי שהתפתחו ידידויות עם בנים בגילי, אבל אלו היו עם פוטנציאל לקשר בעתיד. אך בקשר עם מדריכים בקמונה (שהוא חלק מהתפקיד) אין שום פונטיצאל. הייתי שמחה גם לשמוע עצות איך אם אני הולכת על קומונה. שומרים על קשר של מדריך וקומונרית, ולא יותר. ומצד שני נהננים ועובדים טוב ונכון. (סניף רק של בנות לא בא בחשבון)
תשובה: א. ששלחת את השאלה וזו שאלה חשובה מאין כמותה. ב.כשהולכים לקומונה הנקודה הראשונית שבודקים היא בעצם הרצון לשרת את עם ישראל, לשרת את עם ישראל אפשר בהרבה דרכים אבל יש שירות שהוא משמעותי יותר בעיני וזה בחינוך. וחינוך בצורה שמצליחה להפוך את האדם מקצה לקצה בגיל שלך זה רק בקומונה. יש בקומונה כח עצום של השפעה, של יכולת להוסיף טוב בעם ישראל, לחנך לקדושה ולטהרה. ולכן המשימה הזו היא משימה לאומית חשובה מאין כמותה. זוהי שליחות שאין דומה לה בעיני בגיל הזה. ג.כבכל שליחות יש מורכבויות בה. אחת המורכבויות היא מה שהעלית כאן, הדרך להצליח לעמוד במורכבות הזו היא להציב לעצמך גבולות ברורים שאותם את יודעת לומר, ולהעמיד את עצמך מול הגבולות האלה כל הזמן. הגבולות הם חשובים בכל מקום, זה לאו דווקא בקומונה, גם בכל שירות אחר יש צורך בהצבת גבולות. כחלק מהטיפול בתוך הדברים האלה התנועה נותנת ליווי לך ולסניף שאחת המטרות שלו היא לעזור לך להתמודד עם קשיים כגון אלה. אם נסכם אני חושב שאם את באה מתוך תחושת שליחות עצומה למען עם ישראל, והצבת גבולות בצורה ברורה ובמקרים שצריך להתמודד התייעצת עם המלווה שלך בעז"ה הכל יהיה ר ותצליחי לחנך דור נאמן ומסור לעמו תורתו וארצו. אני מקוה שזה ענה ואשמח להמשיך לעזור במה שאוכל במייל שלי elchananshmuel gmail.com ברכה ושמחה אלחנן ראש מחלקת הדרכה בבני עקיבא
שאלה: מרק בשרי בכלי חרסינה חלבי: מזגנו מרק עוף עם חתיכת עוף במצקת לתוך קערת חרסינה חלבית האש תחת סיר המרק היתה כבויה מה דין הקערה?
תשובה: אם הצקת לא שהתה בתוך הסיר דינה ככלי שני ועירוי מכלי שני אפשר הקל ולומר שלא אוסר, אם המצקת שהתה זה ספק, לכן יש לחכות 24 ש  ואחר כך אפשר לשטוף את הצלחת ולהחזיר אותה לארון. טוב תעשו אם תערו עליה שלוש פעמים מים רותחים מקומקום רותח
שאלה: כשרות רבנות זכרון יעקב: האםיש בעיה עם הכשרות של הרבנות זכרון יעקב?
תשובה: אנו לא מתייחסים לכשרות של נותן כשרות כזה או אחר אם יש שאלה ספציפית על מוצר מסויים אפשר לשאול שנית
שאלה: חייל האוויר: אני כיתה ח והוסיפו בבית ספר את הפרוייקט חייל האוויר אני לא מרוצה ולא בא לי להשתתף בו, ההורים שלי רוצים שאני יקח חלק מהפרוייקט הרי אם אני לא ילך לחייל אוויר אני מצער את ההורים ועובר על מצוות כיבוד הורים מה אני צריך לעשות?
תשובה: לא כדאי לעשות זאת מתוך סרבנות. אתה לא מחוייב לשמוע בדבר הזה להורים אך בכל זאת יש להם ניסיון חיים יותר ממך וכדאי להקשיב להם. מציע לשוחח איתם מתוך רוגע וכבוד ולהגיע לתמימות דעים. אם תסביר להם שזה לא מעניין אותך וזה סבל אין מצב שיבינו שזה לא שייך?
שאלה: גידול נחש בתוך בית: הבן שלי שאל אותך שאלה לגבי האם מותר לגדל נחש בתוך בית? ואתה השבת לו שהדבר מותר. ידוע לי כי אסור להעביר דרך דלת כניסה שבה יש מזוזה כל מיני חיות טמאות ולכן אני תמה מתשובתך לבן שלי. אבקש לקבל הבהרות ואם אכן הדבר מותר אשמח לקבל הפנייה למקורות המאמתים תשובה זו. לוי בנימין
תשובה: מה שידוע לך לא ידוע לי.איני יודע מנייל לך זאת מעולם לא שמעתי על כך. אשמח שתשכילני באיזה ספר הלכה מצאת זאת.
שאלה: הרתחת בקבוק תינוק בשבת: כיצד יש לעקר (להרתיח) בקבוק תינוק בשבת כידוע לפני כל שימוש בבקבוק תינוק יש להניחו במיים רותחים כחמש דקות. איך אמורים לבצע זאת בשבת? המיים במיחם לא יספיקו. וגם אני לא יודע אם המיים במיחם מספיק חמים על מנת לבצע עיקור
תשובה: המים במיחם מספיק חמים. אם אין מספיק מים תקנו מיחם גדול יותר. אפשרות נוספת היא לוותר על העיקור, או לעקר מבעוד יום ולשמור יבש במקום נקי. בכל אופן, אין לבשל מים בשבת עבור זה.
שאלה: חלב נוכרי: ו על עבודת הקודש שאתם עושים!רציתי לדעת מה היחס של ההלכה לאכילת חלב נוכרי שיש עליו כשרות שהיא מוכרת.מה הטעם לאי אכילת חלב נוכרי?
תשובה: חלב עכו"ם זו גזרת חכמים, בגלל תערובת של חלב טמא בחלב טהור, ועל כן אסרו חלב עכו"ם. יש מקומות שסוברות שאם ברור שאין בחלב תערובת חלב אחר (חוקי המדינה, פקוח וכו) אין צורך לראות את החליבה עצמה, ולכן הן מתירות. אולם רוב הפוסקים סוברים שכדי להתיר חלב עכו"ם צריכה להיות ראיה של ישראל בזמן החליבה שלא ערבבו. על כן אין שותים חלב אלא א"כ יהודי היה בשעת החליבה. יש עוד שאלה של אבקת חלב עכו"ם, כאן הדיון הוא על חומר מעובד האם נאסר או לא. מועדים לשמחה יהודה הלוי עמיחי מכון התורה והארץ
שאלה: טלית לבעל: הרב, לפני כשנה (קצת יותר) קנית טלית, מכיוון ששמעתי שזה סגולה לחתונה. שאלתי היא: 1. האם מותר לשים את הטלית בתוך הארון בגדים או שמא זה מעכב את הזיווג וצריך להוציא אותה מהחדר שינה בכלל? 2. אולי אני בכלל צריכה לתרום אותה? אשמח לתשובה,
תשובה: יש סגולות לכל מני קשיים שמכאיבים לנו. כאשר הסגולה מועילה, הסיפור מתפשט ברבים ונדמה שמצאנו פתרון לקשיים. כאשר הסגולה לא עוזרת, כואבים את האכזבה בשקט לבד, העובדה הזאת לא מתפשטת בציבור. לכן תמיד נדמה לנו שכל הסגולות מיד עוזרות. המסקנה היא לא להתרגש יותר מדי מסגולות ולדעת שהן לפעמים עוזרות יותר ולפעמים פחות. ח למדו אותנו לברך על הרעה כשם שמברך על הטובה: עלינו לקבל באהבה את גזרות ד, לא תמיד יש בידינו לשנותם. באופן מעשי אני לא מכיר  הלכות סגולות  (אולי כדאי לפנות למישהו אחר שמבין יותר ממני.) בפשטות נראה לי שכדאי למצוא מקום צנוע בארון ולשים שם את הטלית עד שנזכה (בעזרת ד, בקרוב!) להעניק אותה לחתן שלנו.
שאלה: נדר על שבת. דחוף.: לפני שנה וחצי הייתי בבית חולים וקרה לי מקרה של התכווצות כל השרירים. נורא פחדתי ונכנסתי למעין התקף חרדה. ואמרתי שאם אני יוצאת מזה אז במשך שנה אני אשתדל לשמור שבת. לא אמרתי את זה בתור נדר. אך אני בכל זאת חוששת. השנה עברה. ושמרתי שבת. ואני עדיין שומרת. אני לא אומרת שאני רוצה להפסיק לשמור שבת. פשוט אני לא רוצה שזה יחשב לי כנדר. כחודש לאחר מכן עשיתי התרת נדרים למקרה אחר. האם זה תופס גם על ההתחייבות הקודמת??
תשובה: וברכת ד  אי אפשר לעשות התרת נדרים על מצוות התורה, ועל כן קשה לעשות התרת נדרים על נדר של שמירת שבת. מועדים לשמחה יהודה הלוי עמיחי מכון התורה והארץ
שאלה: איך אחזק את עצמי שכשיהיה לי נסיון אני אעמוד בו: איך אני יכולה לחזק את עצמי ולהבא אותי למצב שכשיהיה לי נסיון קשה אני יעמוד בו. היה לי פעם נסיון ואני לא בטוחה שהיה לי כך כך אמונה באותו רגע למרות שבד"כ יש לי.
תשובה: לך תהילה היקרה יש סיפור חסידי מאד יפה שהולך כך: אדמו"ר אחד שאל את חסידיו - מה תעשו עם תמצאו ארנק מלא בשטרות כסף ואתם עניים מרודים? חסיד אחד ענה - אני אחזיר את הארנק לבעליו. אמר לו האדמו"ר - אתה גאוותן. חסיד שני ענה - אני אקח את הארנק לעצמי. אמר לו האדמו"ר - אתה גנב. חסיד שלישי ענה - אני לא יודע מה אני אעשה, אלא אני מתפלל לרבונו של עולם שיתן לי כוח לעמוד בנסיון. אין ספק שקשה מאד לחזק את עצמינו לעמוד בנסיונות ובאמת העצה הכי בסיסית היא להתפלל לקב"ה שברגע הנסיון יתן לך כוחות לעמוד בו. נוסף לכך, מאד עוזר להפעיל את כוח הדמיון. לנסות לדמיין את הנסיון שאת חוששת ממנו ולנסות לחשוב איך את עומדת בו ומתגברת. הנקודה האחרונה שהיא אולי הכי חשובה - לנסות להבין מה היה לא טוב בנסיון הקודם ואיך אפשר לתקן את זה. בדרך כלל זה לא שסתם כך  מאבדים אמונה, אלא יש איזה גורם או משהו נקודתי וחשוב לשים אליו לב. אם תרצי לשתף או לפרט יותר - את מוזמנת בשמחה ברכה והצלחה טוביה tsbias1 Gmail.com
שאלה: בשר ודגים: שתי פשטידות,אחת בשרית ואחת חלבית היו אחת על השניה.הפשטידות. לא בחום שהיד סולדת בו. מה הדין?
תשובה: הכל נשאר כמו שהיה
שאלה: כשרות לפסח - עוז והדר: היום קנינו עוף של שחיטת עוז והדר על המדבקה של החנות שבה כתוב משקל ומחיר, גם כתוב "כשר לפסח" - אבל לא על האריזה בעצמה האם זה מספיק?
תשובה: ומועדים לשמחה. בעיקרון, העופות כבר כשרים לפסח מזה זמן רב, ובכלל אין בעופות תערובת חמץ. לכן, אם החנות נאמנה ועומדת תחת השגחה, אפשר לסמוך ולאכול בפסח.
שאלה: איפוק והתנהלות טבעית: לרב! איך הבורא מצפה מהאדם לחיות בצורה טבעית והרמונית עם החברה. בזמן שהיהודי המאמין חייב מלאים בעליות וירידות. חיי איפוק. שמירת ברית קודש. שמירת נגיעה. התרחקות כמעט מכל מקום שמהווה סכנה לחיי הנצח "ונשמרתם מאוד" ובכל זאת להשאר שפוי ביום יום בהשתלבות עם החברה? הרי כל אדם נכווה בחופתו של חברו. האם באמת רווקים ששומרים בריתם יכולים לחיות ליד אנשים שהם נשואים שיש להם פת בסלם. או במסגרות של נשואים ולא לקנאות? ובכלל חזורים בתשובה ביחס לדתיים מבית. האם באמת יש מלחמה מאחורי ההצגה וההתאפקות?
תשובה: האם אפשר להפוך את כל סימני השאלה שכתבת לסימני קריאה? הבה ננסה: הבורא מצפה מהאדם לחיות בצורה טבעית והרמונית עם החברה.בזמן שהיהודי המאמין חייו מלאים בעליות וירידות. יש בהם גם חיי איפוק. שמירת ברית קודש. שמירת נגיעה. התרחקות כמעט מכל מקום שמהווה סכנה לחיי הנצח "ונשמרתם מאוד", ויש בהם גם קריאה להישאר שפוי ביום יום בהשתלבות עם החברה! והאדם נקרא לנווט בין שני המוקדים האלה. רווקים ששומרים בריתם יכולים לחיות ליד אנשים שהם נשואים שיש להם פת בסלם   כל אחד עם האתגרים שלו, ובד בבד עם הקנאה גם לנסות להיבנות מהקשר הזה, ולהשקיע בחיפוש בת הזוג. ובוודאי שיש גם מלחמה מאחורי ההצגה וההתאפקות, וגם אושר גדול. האם הדברים נעשים יותר ברורים כך? וחג שמח
שאלה: שידוכים: אשמח לעצה. לפני כחצי שנה הפסקתי קשר טוב עם בחור לאחר שהבנתי ממנו שיפסיק קשר על ייחוס משפחתי. הוא לא ידע שאני לא מתאימה לקריטריון המשפחתי שהיה חשוב לו ולא רציתי שיידע פשוט כתבתי לו שזה בגלל פער רוחני. שמעתי שהוא התארס ונסתרות דרכי ד! עם מישהי שלא מתאימה לקריטריון המשפחתי שבגינו פסל עד כה. אני מבולבלת. מצד אחד,חושבת שעשיתי טעות שלא אמרתי לו מצד שני הוא אמר לי מפורשות. הוא בחור טוב ואני מרגישה שד מנסה ללמד אותי משהו.אבל מה? חשוב לי לדבר איתו לפני או אחרי החתונה. כי גם פגעתי בו וגם חשוב לי שידע מה היה למרות שזה לא שייך עכשיו. השאלה אם זה נכון מוסרית?דתית?
תשובה: ראשית, אני משתתף בברכות ובתפילות שאף את תמצאי את עצמך בברית נישואין ראויה לרצונותייך. בדרך כלל, כאשר בחור מתארס, לא מעוררים פרשיות נשכחות מדייטים קודמים. זה דרכו של עולם, ולאור תמצית התורה על רגל אחת   "מה ששנוי עליך אל תעשה לחברך"   חשבי על עצמך במצבו, וסביר להניח כי גם את לא היית רוצה שבחור מהעבר יתחיל לראיין אותך לאחר אירוסייך לאחר. נראה לי כי יהיה נכון יותר לחיות את התעלומה הזו לאורך חייך ולהשתחרר ממנה, ולהניח לבחור מחד גיסא, וגם להניח לעצמך מאידך גיסא, כדי שתוכלי להיפתח לקשרים אחרים. האם את יכולה ללכת בדרך זו?
שאלה: שם לתינוקת: נולדה לנו בת בשעה טובה בשושן פורים. למחרת עלה בעלי לתורה מבלי לתת שם ( הרב אמר ויקרא שמה בישראל שם טוב מכיוון שלא החלטנו עדיין) בימים האחרונים החלטנו על שם והתכנון הוא שיעלה בע ה לתורה ביום שבת. היום חברה שאלה אותי מה השם ועניתי לה את השם הנבחר. האם זה ר לספר את השם לפני נתינתו בבית הכנסת? האם יש לכך השלכות? חשבתי שאצל בנות זה ר ( לעומת הבנים ששמרנו בסוד עד לברית)
תשובה: וברכת ד  אין כל בעיה בהודעת השם, ובלבד שיעשה גם בבית כנסת בפני רבים מישראל. יהי השם הטוב מבורך בברכת התורה והארץ יהודה הלוי עמיחי מכון התורה והארץ
שאלה: כייצד ניתן להתייחס אל תוצאות הבחירות מבחינה אמונית?: לכבוד הרב, כייצד ניתן להתייחס לתוצאות הבחירות בישראל מבחינה אמונית? האם זכינו משמיים או שמא נענשנו? האם נכונה הערכתי כי כל הבחירות הללו נכפו ע"י ממשלת ארה"ב בכדי להביא למצב שתהיה בישראל ממשלת ימין וכל זה בכדי לכפות הסדר מדיני בין ישראל והפלשתינאים? נוח לאובמה במקרה הזה ממשלת ימין כי רק הימין מסוגל לפנות שטחים. בגין פינה את סיני, שרון פינה את גוש קטיף וביבי פינה את חברון. (לעומת זאת, כשראש ממשלה מהשמאל, יצחק רבין, ניסה לפנות שטחים, הוא נרצח ע"י מטורף מהימין). אינני שש לפנות שטחים אבל אי אפשר מצד אחד לדקלם את הפסוק: "בקש ורדפהו" ומצד שני להתכחש למחיר עבורו שהוא פינוי שטחים. אשמח לשמוע את דעת הרב.
תשובה: איני חושב שאנחנו בשלים לעשות ניתוח של תוצאות הבחירות מבחינה אמונית. לפחות לגבי, חוסר היכולת נובע משתי סיבות: ראשונה בהן היא העובדה שאין לנו עדיין פרספקטיבה, ועוד לא ניתן להבין את כל המשמעויות. הסיבה השניה היא העובדה ש"רבות מחשבות בלב איש ועצת ד  היא תקום", ואין לנו יכולת לחדור את שערי השמיים, ולהבין את המשמעויות השונות במבט א-לוהי אמוני. כנראה אפוא שנזדקק לחיות עם השאלות הטובות שאתה שואל. אין אנו יודעים אם זכינו או נענשנו, או לא זה ולא זה, אלא שריבונו של עולם הניח לנו לבחור את דרכנו, ולאור דרכנו   זה מה שיהיה. אין אנו יודעים האם דווקא ממשלת ימין תעשה פעולות מדיניות מול הפלשתינאים (יש לזכור כי רק ממשלות ימין עשו בעבר את הנסיגות הגדולות ביותר), וגם אין לנו יכולת לקבוע האם זה טוב או רע. אתה פשוט מבקש ממני לצפות את העתיד, ולי אין כלים לעשות את הדבר. למעשה גם איני מאמין שלאיש יש את היכולת לצפות את העתיד. לפיכך, אני מציע להחליף את השאלה האמונית, ולאחר השאלה הטובה על המשמעות האמונית של תוצאות הבחירות   להבין כי לא תהיה לכך תשובה, ועל כן להחליף את השאלה בשאלה מה אנחנו צריכים לעשות בעת הזו. גם לזה אין תשובה חד משמעית, אולם נראה לי כי היא תקדם אותנו יותר. והרבה שמחה
שאלה: איפור קבוע: רציתי לדעת האם מותר לעשות איפור קבוע על פי ההלכה, מה ההסתייגויות וכו. ב מראש, עינב
תשובה: בדבר מעין זה ישנה מחלוקת ראשונים האם מדובר באיסור קעקוע מדאוריתא. למעשה מכיוון שמדובר במחלוקת, יש להמנע. אולם בשעת דחק כגון לתקן עיוות וכדומה, מותר, כשיטת הגר"ע יוסף בספרו טהרת הבית שהביא כמה צדדים להקל בזה. לגבי חציצה במקוה- איפור קבוע למשך זמן רב, החודר לעור עצמו, אינו מהווה חציצה. כל טו
שאלה: גאולה - בכל יום שיבוא?: אני ממש לא מצליחה להבין איך מצד אחד כל הזמן אומרים שהגאולה היא "קמעא קמעא" ושזה תהליך וכו ומצד שני לומר "אני מאמין בביאת המשיח בכל יום שיבוא". איך אפשר מצד אחד להאמין שהמשיח יבוא היום, ומצד שני להגיד שזה תהליך שלוקח לו זמן? כי אם זה תהליך שייקח לו זמן ואנחנו רק באמצע אז תכל ס אנחנו לא נהיה פה כשהוא יגיע.
תשובה: לך שואלת יקרה, את נוגעת בשאלה שגם הטרידה אותי, ופתחה אותי אל נפלאות הקריאה והפיסוק. לבני הציונות הדתית ברור כי מחר לא יוצנח מהשמיים בית המקדש וייפתרו כל הבעיות שקיימות בעולם הזה. ולא רק שזה לא יקרה, אלא שאנחנו חושבים שאת המציאות נכון וטוב לתקן בתהליך. משפט המפתח הוא "אני מאמין באמונה שלמה בביאת המשיח, ואף על פי שיתמהמה, עם כל זה אחכה לו בכל יום שיבוא". אפשר להבין את המשפט כמי שמביע את הציפייה שהמשיח יגיע היום, או לפחות מחר. אבל אפשר גם לקרוא אותו כמי שמבטא את הכמיהה והאמונה שקיימת בכל יום בכך שהמשיח יגיע והאמונה הזאת תתקיים בכל יום שיבוא (מי שיבוא הוא היום ולא המשיח). מעבר להבנה אחרת של המשפט עצמו, בואי ונראה את המקור שלו בדברי הרמב"ם. הרמב"ם ניסח שלושה עשר עיקרי אמונה, והיסוד השנים עשר הוא ימות המשיח: "היסוד השנים עשר, ימות המשיח. והוא להאמין ולאמת שיבוא, ולא יחשוב שיתאחר, "אם יתמהמה חכה לו" (חבקוק ב, ג). ולא ישים לו זמן, ולא יעשה לו סברות במקראות להוציא זמן ביאתו. והחכמים אומרים(סנהדרין צו, א): "תפח רוחן של מחשבי קצין"." הרמב"ם מתנגד במפורש לרעיון של חישוב זמן מדויק או צפוי שהמשיח יגיע. יסוד האמונה הוא עצם ביאת המשיח בזמנו, ולא נאמר דבר על המחשבה כי הוא יגיע היום או מחר. אפשר גם לומר כי בנוגע לאופן שבו המשיח יגיע קיימת גם מחלוקת. יש מי שסוברים כי הוא יגיע בהפתעה באופן מיידי (כבר רש"י סבר כך), ויש אחרים שלדעתם מדובר בתהליך. איננו יודעים האם נהיה כאן כשיגיע המשיח וכיצד הם יראו. כפי שכתב הרמב"ם "וכל אלו הדברים וכיוצא בהן לא ידע אדם איך יהיו - עד שיהיו" (הלכות מלכים יב, ב). לסיום אני בוחר באפשרות הראשונה, לומר את המשפט ולהבין אותו כמי שלא קובע למשיח מתי לבוא, אלא רק מצהיר על האמונה בכך שיבוא. מקווה שהועלתי, חננאל hananel8 gmail.com
שאלה: קטניות בבשר כשר לפסח: רציתי לברר למה כתוב על הכבש שבהכשר עטרה כשר לפסח לאוכלי קטניות בלבד? מה יכול להיות קטניות בבשר טרי? מראש
תשובה: מזריקים כל מיני חומרים שפעמים מופקים מקטניות
שאלה: כיסוי ראש: האם מותר לאישה נשואה להיות בביתה בלי כיסוי ראש כאשר רק בעלה נמצא בבית ואם תגיד שלמדו מקמחית לנהוג במידת חסידות אז בעלה של קמחית לא נהנה מהיופי של שערה הרי השיער של האישה נועד בשביל שבעלה יהנה ממנו?
תשובה: מותר.
שאלה: שמן קנולה בפסח: האם בשמן קנולה יש חשש לקטניות : יהודה
תשובה: לא. זה עשוי מליפתית שבזמן שפשט מנהג קטניות לא הייתה ראויה למאכל אדם. ולמחמירים אין על מה לסמוך חוץ מאשר לחץ.
שאלה: חלום: אני אמא לתאומים וכעת נמצאת בחודשי הראשונים להריון השני שגם הוא ברוך ה הריון תאומים. הלילה האחרון חלמתי שבתוך הבטן שלי יש נחש והרגשתי את תנועותיו תוך ידיעה כלשהי שהוא אינו ארסי. איכשהו אחרי הרבה זמן וביקור בבית חולים הנחש יצא מהבטן והיה בצבעים של סגול וירוק. הנחש לא הניח לי גם אחרי שיצא, הוא הלך אחרי לכל מקום, הסתכל עליי כל הזמן ושתה מכוס המים שלי. התעוררתי מהחלום בבהלה מרובה. אשמח לדעת האם זה יכול לומר משהו על ההריון? על הילדים? הבטן? או בכלל?
תשובה: התשובה ההלכתית היא: כתוב בסידורים נוסח של  יהי רצון  (מקורו בגמרא) שאומרים בשעת ברכת כהנים כדרך להיטיב חלום. כך פועלים כאשר חלום מטריד אותנו. מעבר לכך, אפשר להפליג בדמיון ולשער דברים כדלקמן: מה שאת מתארת מתאים לחוויה של לידה (הנחש יצא מהבטן.) וילד קטן (הלך אחרי - הסתכל עלי - שתה מהכוס) אולי יש לילדים שלך בגדים בצבע סגול וירוק? נראה שהחלום משקף דאגה שלך כיצד תסתדרי עם ארבע ילדים - שניים קצת יותר גדולים ועוד שני תינוקות. זה באמת אתגר לא קטן לגדל ארבע קטנים ביחד. כדאי שתחשבי על הנושא (עם בעלך - ההורים שלכם) ותתחילי למצוא את הדרכים הנכונות לגדל בשמחה את כל ארבעת הזאטוטים. מזל טוב בעזרת ד!
שאלה: כף בשרי בתשבשיל פרווה: בישלתי פתיתים פרווה בסיר פרווה, אך בטעות ערבבתי אותם עם כף פלסטיק בשרי (הכף שימש לפני כמה דקות לערבוב מאכל בשרי חם, כך שהיה עליו בשר ממש, או לפחות רוטב מתבשיל בשרי חם). האם יש צורך להגעיל את הסיר הפרווה? האם ניתן לאכול את הפתיתים עם מאכלים חלביים?
תשובה: לא צריך להכשיר. תמתין 24 שעות בלא להשתמש בו. לא לאכול את הפתיתים עם מאכלים חלביים
שאלה: משמעות לשם: מתכננים לתת לבנינו את השם שעל- שב עם לאדמתו. מחפשים משמעות דתית לשם זה נשמח לשמוע.
תשובה: אני נגד שמות כאלו. צריך לחשוב על הילד הוא יסבול משם כזה.
שאלה: תעשיית המזון מן החי המודרנית: לאחרונה הופיעה ברשת הרצאה שמדברת על תעשיית המזון מהחי ומציגה טיעונים קשה. אשמח לשמוע את דעת הרב עליה:
תשובה: נורא נעים לעמוד מול קהל ולהרגיש צדיק. בכל הדורות היו אנשים שבחרו בתפקיד  המטיף. בעת הזאת נכון יותר להטיף לשמירת המוסר כלפי בני אדם ולהמתין עם זכויות בעלי החיים. הרב קוק עסק בנושא הזה לפני ולפנים. ברר את המקורות השונים וקבע שכל זה נועד לתקופה עתידית כשהעולם יהיה מתוקן הרבה יותר. יש צביעות נוראית בדאגה לשלומם וטובתם של בעלי חיים כאשר רוצחים, עושקים ומענים אלפי אלפים של בני אדם. נכון יותר לרכז את כל כוחות החמלה והרחמים שלנו להיטיב תחילה עם בני אדם. רק אחרי שמשימה זו תושלם יהיה נכון להקדיש את כל הכוחות למנוע אכילת בשר חיות. אני צמחוני כבר עשרות שנים - לא אוכל בשר ולא דגים. זו הבחירה הפרטית שלי אבל אני לא מטיף ולא מתנשא על מי שלא בחרו כמוני והם אוכלים בשר.
שאלה: אנוכיות בפגישה עם בחורה למטרת קשר רציני או נישואין: 1)אם בחורה שאני נפגש איתה למטרת קשר רציני או נישואין מספרת לי על עצמה האם זה מעשה אנוכי? כי אסור לאדם להתגאות בעצמו 2)אם אני מספר לבחורה על עצמי האם אני אנוכי? 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב כי אני לא רוצה להיות אנוכי ושיתנהגו אלי באנוכיות.שיהיה לכבוד הרב לילה טוב
תשובה: לא כל הבנתי את השאלה: על מה אתה מצפה שכן תדברו, אם לא תדברו על עצמכם? האנוכיות אינה בעצם השיחה של עצמכם, אלא בשאלה האם כל אחד נותן מקום גם לשני לספר את הסיפור שלו, האם אתם מקשיבים אחד לשני, האם אתם מתעניינים בסיפור האחד של השני וכדו. האם אתה יכול להסביר יותר טוב את השאלה העומדת לדיון?
שאלה: אהבה בצוות- מה עושים?!: הי לכם, קוראים לי נעה אני בכיתה י אני מדריכה בעזרא ואני דלוקה בטירוף על מישהו מהצוות שלי באמת שאותי זה התחיל להפחיד. אני יודעת עם עצמי שאת הקשר הזה אני לא רוצה אבל אני עדיין אוכלת את עצמי בלבד. דיברתי עם כמה אנשים על זה והבנתי שזה לא כזה טוב לי עכשיו אבל זה לא עוזר כי כל פעם שאני רואה אותו וזה יוצא די הרבה כי אנחנו צוות קטן מתהפכות לי המעיים ואני לפעמים פשוט לא יכולה להחזיק את עצימ. בבקשה תעזרו לי ותענו מהר!!!
תשובה: לדלוקה! ווקלאם טו דה קלאב! נראה שאם היו נותנים שקל לצדקה כנגד כל מי שבגילך ובמצב שלך, לא היו עניים בעולם! נראה שאת בעצמך יודעת שהגיל שלך הוא גיל כזה, וזה בכלל מראה שאת ממש בוגרת ומבינה עניין! זה גיל כזה שכל החברות מסביב מדברות על בנים, ומה ההוא עשה או אמר לזאתי, ומי הציע חברות למי, ולמי יש חבר, ולמי אין חבר, ואיזה ח-מוד וח-תיך הזה בשכונה או בסניף, והלוואי, הלוואי שההוא ישים לב אלי. ועזבי אותם, מה איתך? כל הדפיקות לב האלו כשזה שאת דלוקה עליו עובר, את חושבת עליו 24 7, הוא נמצא בכל מקום   כשאת מצחצחת שיניים, כשאת אוכלת וגם כשאת ישנה. ואת מחכה לראות אותו מדי פעם עובר, ובלב אולי יש איזושהי תקווה קטנה, כמוסה, שאף אחד לא יודע ש"הלוואי והוא ישים לב אלי" או "הלוואי ונהיה חברים". ואוף, המחשבות האלו שכל הזמן מתרוצצות בראש, והלב שלא הזה שלא ידע מרגוע. קצת משגע, הא? מצד אחד, וואלה, הוא חמוד, יש בו משהו שמקפיץ לך ת לב   איך שהוא נראה, איך שהוא מתנהג, או כל דבר אחר. מצד שני, ואת בעצמך כתבת את זה, את דלוקה עליו, ומה זו הידלקות? זה כמו נורה   שנדלקת ונכבית. יש מצב שזה בגלל שכל הזמן מדברים סביבך על בנים, ואז זה העלה יותר למודעות שלך את הנושא של בנים-בנות ומה שביניהם. ויש מצב שזה בגלל הגיל הזה שבו מתחילים להתעניין יותר בבנים. אבל מה שבטוח זה שמגיעה לך אהבה אמתית, וכמו שהיום את דלוקה על המישהו הזה, מחר יכול לבוא אחד יותר חמוד, שנראה יותר טוב, והופס   הנורה תידלק מעל לראש שלו ואת דלוקה עליו. באהבה אמתית, ממקום נכון ובגיל הנכון, זה לא יהיה סתם "הידלקות" שאחרי כמה זמן נכבית, זה יהיה בע"ה לעולמי עולמים. אני יודעת שזה מאוד קשה שלא לחשוב עליו, במיוחד אם את נפגשת אתו לעיתים קרובות. קשה לומר פתאום ללב:  אל תדפוק כמו משוגע כשהוא עובר. אבל אם תזכירי תמיד לעצמך:  אני רוצה אהבה אמתית, אני שומרת את כל הרגשות הטובים והמעולים האלו לאחד האמתי שלי ולא מבזבזת אותם על כל אחד, זה יכול ממש לעזור להתגבר. ואם את עם חברות ומרגישה שכל הזמן רק מדברים על בנים ובנים ושוב על בנים, וזה סתם מבלבל אותך, את יכולה לשנות נושא בעדינות או אפילו לדבר עם חברות שלך ולומר שקשה לך שכל הזמן חופרים על בנים. את יכולה לחשוב בעצמך על עוד דרכים שיעזרו לך להתגבר, ומתוך ההתגברות תגיע ההתבגרות, כי מה שאת עוברת זה חלק מתהליך ההתבגרות שלך. אז מתוקה, שיהיה המון ב"הצלחה! ואם תרצי עוד לשתף   את יותר ממוזמנת! בת-חן batchenoh gmail.com
שאלה: תשובה: נסעתי לחול וחבר מהעבודה (לא שומר תורה ומצוות)ביקש שאקנה משקה חריף מיוחד (שכר שנעשה מצימוקים) שעלותו יקרה 400 שח. מצאתי את המשקה ומרוב התלהבות שהדבר יגרום לו שמחה קניתי את המשקה והבאתי לו. בהתלהבותי שכחתי לבדוק כשרות. האם בדיעבד היתיי צריך לומר לו שלא מצאתי ולהפסיד את הכסף? אכ כיצד חוזרים בתשובה על עברה שלפני עיוור? שלומי
תשובה: לך, אסור לשקר לכן ברור שאסור לך לומר שלא מצאת אם לא חפשת. באיסור כל כך חמור כמו משקה שנעשה מצימוקים (איסור יין נסך בנוסף לשאר איסורי כשרות) היה עליך להתנות איתו מראש שאינך קונה מוצר לא כשר. אם לא התנת מראש אז היה עליך לחזור ולומר לו שלא קנית לו כיון שלא מצאת כשר (אם אכן אין משקה כזה כשר) הדרך לחזרה בתשובה היא להרבות בפירסום לחברים שאינך קונה להם דברים לא כשרים. עיקר הבעיה היא שיש נורמה חברתית  מה זה משנה לך יש יהודי שאוכל אוכל שאינו כשר וזה כאילו זכותו. אם מעתה בשנים הקרובות אני תזדעזע בפניו מכל יהודי שאוכל  קונה ללא תעודת כשרות - זו תקנתך. ובהצלחה דוד לוי 098987548
שאלה: קמח מצה: ברשותי קמח מצה כשר לפסח משנה שעברה שעמד במקפיא. אני לא מתכוונת להשתמש בו בפסח הנוכחי אלא לאחר מכן בימי החול. האם מותר לי לשמור אותו או שהוא נחשב חמץ גמור
תשובה: מותר לשמור אותו